TMT ธุรกิจแกร่ง-ปันผลเยี่ยมยีลด์สูง 7% แนะซื้อเป้า 19.75 บ.
TMT ธุรกิจแกร่ง-ปันผลเยี่ยมยีลด์สูง 7% แนะซื้อเป้าหมาย 19.75 บาท
1 ก.พ. 2561

บล.ไอร่า ระบุในบทวิเคราะห์วันนี้(1 ก.พ.) ว่า บริษัท ค้าเหล็กไทย จำกัด (มหาชน) หรือ TMT คาดเงินปันผลปี 60 ประมาณ 1.10 บาท คิดเป็น Div.Yield ประมาณ 6.5 – 7.0%
แม้ภาพรวมตลาดทรงตัว แต่ TMT ยังสามารถเพิ่ม Market Share ต่อเนื่อง โดยเฉพาะผลิตภัณฑ์ HRC เพิ่มจาก 8.0% เมื่อปี 55 เป็น 11% ในปี59 และ 9M/60 อยู่ที่ 13.0% ทั้งการเพิ่มยอดขายจากกลุ่มลูกค้าเดิม และการขยายฐานลูกค้าใหม่ๆ พร้อมเป้าหมาย Market Share ที่ 25% ในปี 64 อีกทั้งมีความสามารถในการจัดการ Stock ได้อย่างมีประสิทธิภาพ และสามารถรักษาความสามารถในการทำกำไรที่ดีไว้ได้ แม้ในช่วงราคาเหล็กมีความผันผวน
ภายใต้ไตรมาส 3/60 ที่มีกำไรสุทธิโดดเด่น (207 ล้านบาท) รวมถึงแนวโน้มไตรมาส 4/60 ที่คาดกำไรสุทธิยังทรงตัวในระดับที่ดี (คาดกำไรสุทธิ 180 ล้านบาท)  คาดกำไรสุทธิปี 60 อยู่ที่ 679 ล้านบาท พร้อมคาดเงินปันผล 1.10 บาท หรือคิดเป็น Div.Yield สูงเกือบ 7.0% ประเมินราคาเป้าหมายปี 61 ที่ 19.75 บาท